GiliGold/VAD_KnessetCorpus huggingface dataset:
רונן הופמן: זה תחום שאני עוסק בו גם בוועדת החוץ והביטחון וגם בוועדה למוכנות העורף.
רונן הופמן: אז אני מכיר את זה קצת.
רונן הופמן: אני רוצה לומר משהו.
רונן הופמן: אין כאן באמת בעיה לדעתי.
רונן הופמן: העניין הוא שהניסיון להשוות את מערכת החירום שלנו למערכות במדינות אחרות, בפרט בארצות-הברית – אין מקום להשוואה.
רונן הופמן: כל המערך בארצות-הברית בנוי אחרת לגמרי.
רונן הופמן: אצלנו הוא בנוי אחרת לגמרי.
רונן הופמן: מה שעלול לקרות אם הדבר הזה יאושר, זה להיפך.
רונן הופמן: אני מניח שהכוונה היא טובה, היא לקצר את זמן התגובה ולהציל חיי אדם.
רונן הופמן: אבל מה שיקרה זה ההיפך.
רונן הופמן: משום שזה יוצר מוקד מתווך, והמוקדים של היום – שלושת המוקדים אגב – יודעים א', לתת מענה מידי, ב', לא להיות רק טכניים, אלא לתת מענה שגם מדריך מה לעשות אם אתה במצוקה, כל אחד בתחומו.
רונן הופמן: למשל, "מגן דוד" עוזרים ממש תוך כדי.
רונן הופמן: הם לא רק שולחים אמבולנס, הם גם מדריכים אותך מה לעשות עד שהאמבולנס מגיע.
אבישי ברוורמן: רק שאלה, במדינות באירופה איך זה קורה?
רונן הופמן: במדינות באירופה – אני לא בקי עד כדי כך, אבל אני בדקתי, למשל באנגליה, ונדמה לי שגם בצרפת, זה מערך שבנוי אחרת.
רונן הופמן: הוא בנוי בצורה יותר מוניציפלית, או אזורית.
אבישי ברוורמן: יש ביזור.
רונן הופמן: יש ביזור, והוא מבוסס על חברות פרטיות בחלקו.
רונן הופמן: פה זה אחרת לגמרי.
רונן הופמן: העניין כאן – ולדעתי זאת נקודה מרכזית – הרוב המוחלט של הפניות לא דורשות טיפול רב-מערכתי של מוקדים משולבים.
רונן הופמן: ואם כן, למשל המשאית עם החומרים שחבר הכנסת גפני דיבר עליה – נניח שאני מתקשר למשטרה.
רונן הופמן: אני זוכר 100.
רונן הופמן: אני הגעתי למשטרה, המשטרה יודעת – הרי המוקדים מדברים בינם לבין עצמם, הם יודעים להפעיל מיד את המערכות האחרות.
רונן הופמן: כל מוקד מתווך באמצע יגרום נזק קריטי בהצלת חיים.
אבישי ברוורמן: חבר הכנסת הופמן, כהרגלך, אתה מדבר ברור ולעניין.
אבישי ברוורמן: מי הנציגים?
אבישי ברוורמן: חבר הכנסת יעקב אשר רצה?
יעקב אשר: ניתן קודם כל - - -
אבישי ברוורמן: דוקטור בעז לב, משנה למנכ"ל משרד הבריאות.
יעקב אשר: לא אמרתי לא, אמרתי לא עכשיו אדוני.
<בעז לב: חבר הכנסת הופמן היטיב לתאר את המצב.
<בעז לב: אין לי מילה להוסיף.
אבישי ברוורמן: רבותי, מישהו מהנציגים המכובדים שנמצאים פה?
דוד צור: מה אומר המשרד לביטחון פנים?
<אלי בין: אלי בין, מנכ"ל מד"א.
<אלי בין: יותר טוב מחבר הכנסת הופמן, אף אחד לא יכול היה להסביר.
<אלי בין: אני לא יודע מאיפה הוא למד את הדבר הזה, אבל הוא פשוט דיבר כאילו שהוא איש מקצוע מהמעלה הראשונה.
<אלי בין: אני אומר לך שאני לא שוחחתי אתו מילה אחת.
<אלי בין: לא דיברתי אתו מילה אחת, ולא עדכנתי אותו.
<אלי בין: אדוני היושב-ראש, אני מבקש רק דבר אחד.
<אלי בין: אני מבקש להזמין אותך ואת חברי הוועדה לסיור במוקד "מגן דוד אדום" כדי ללמוד ולהבין כיצד הארגון הזה עובד.
אבישי ברוורמן: קודם כל, אני מודה לך.
אבישי ברוורמן: אנחנו מבקרים במקומות מסוימים.
אבישי ברוורמן: במסגרת האפשר אנחנו נעשה זאת, ואני מודה לך על ההזמנה.
<אלי בין: חשוב לי מאוד שחבר הכנסת גפני גם יגיע, מכיוון - - -
משה גפני: אם החוק יהיה על השולחן כאן, אני מתחייב, בעזרת ה', אם יושב-ראש הוועדה יזמין, לבוא למוקד מד"א, להשתכנע שם לא להמשיך את החקיקה.
משה גפני: אבל שיאפשרו לנו את הדיון הזה.
<אלי בין: מאוד חשוב לי שהוא יבין, מכיוון שהוא – חבר הכנסת מקלב היה מתנדב ב"מגן דוד אדום", אז הוא מכיר את מד"א.
אבישי ברוורמן: אני מבטיח לך שאם יהיה ביקור, הוא יבוא איתי.
<אלי בין: תודה רבה.
דוד צור: מה המשרד לביטחון פנים אומר?
<אילן דוידי: אילן דוידי, המשרד להגנת העורף.
<אילן דוידי: אנחנו תומכים בהצעת החוק.
אבישי ברוורמן: אתם תומכים.
<אילן דוידי: אני רוצה להוסיף את הנימוקים.
ישראל חסון: אני רוצה לדבר אחריו בבקשה.
אבישי ברוורמן: מר דוידי וחבר הכנסת חסון.
<אילן דוידי: הנימוקים הם אלה: אחד, מבחינת הצלת חיים.
<אילן דוידי: אנחנו דווקא סבורים שזה מציל חיים.
<אילן דוידי: משום שאם זקנים, ילדים, תיירים, צריכים לזכור שלושה-ארבעה מספרים, עדיף שיזכרו מספר אחד.
<אילן דוידי: הדבר השני הוא שאם יצרפו גופי הצלה וחירום נוספים ויהיה אירוע שבו לדוגמה מד"א לא תהיה בסביבה, אבל "איחוד הצלה" יהיה בסביבה, אז הוא יוכל להציל חיים.
<אילן דוידי: ניסיון עולמי – אני לא הייתי מבטל את מה שיש בארצות-הברית ואירופה.
<אילן דוידי: גם בארצות-הברית וגם באירופה יש מוקדי הצלה משותפים.
<אילן דוידי: חיסכון במשאבים – יכול להיות שבשלב ההתחלתי, בטווח הקצר, זה יעלה כסף למדינה.
<אילן דוידי: בטווח הארוך זה יחסוך כסף למדינה.
<אילן דוידי: משום שבמקום שיהיו שלושה מוקדים, יהיה מוקד אחד.
<אילן דוידי: זה פחות לוגיסטיקה, פחות אנשים, יותר התמקצעות.
<אילן דוידי: מבחינתנו זה מהווה חלק מתפיסה לאומית, משום שבתפיסה הלאומית, כפי שאנחנו תופסים אותה במשרד להגנת העורף, בשלו התנאים להקים גוף כזה, משום שיש כיום רדיו לאומי.
<אלי בין: הוא לא שווה כלום.
<קריאה: אין רדיו לאומי.
<אלי בין: אין רדיו לאומי, והוא לא שווה כלום.
<אילן דוידי: יש רדיו לאומי.
אבישי ברוורמן: אתה לא בזכות דיבור אדוני.
אבישי ברוורמן: כל אחד בזמנו.
<אילן דוידי: יש רדיו לאומי שאליו שותפים היום ארבעה מגיבים ראשונים מתוך חמישה: משטרת ישראל, "כבאות והצלה", חומרים מסוכנים ומד"א יצטרפו עוד מעט.
<אילן דוידי: כרגע הם לא קיבלו כסף, אבל כנראה שמד"א גם יהיו בפנים.
<אילן דוידי: זה כבר ארבעה מתוך חמישה.
<אילן דוידי: זה אומר שכל הגופים האלה יכולים לקבל קריאות מתוך המוקד, יש להם אותה רשת רדיו.
<אילן דוידי: שני דברים נוספים.
<אילן דוידי: אנחנו סבורים, לפי ההצעה, שמי שצריך להוביל את זה הוא המשרד לביטחון פנים, שהרי ממילא משטרת ישראל כפופה למשרד לביטחון פנים.
<אילן דוידי: "כבאות והצלה" כפופים למשרד לביטחון פנים.
<אילן דוידי: מד"א בתהליך להתחבר למשרד לביטחון פנים.
<אילן דוידי: ולכן ראוי שהמשרד לביטחון פנים והשר יובילו את זה.
אבישי ברוורמן: מר דוידי, אמרת את דברך.
אבישי ברוורמן: רבותי, אני רוצה לקצר.
<אסף וסרצוג: נציג האוצר.
אבישי ברוורמן: נציג האוצר, בקצרה בבקשה.
<אסף וסרצוג: ממש בקצרה.
<אסף וסרצוג: רק רציתי לבאר את עמדת האוצר.
<אסף וסרצוג: תכלית החוק, כפי שנאמר פה, היא לחסוך מאנשים במצוקה את הצורך לזכור מספר מספרי טלפון.
<אסף וסרצוג: יש צורך להדגיש – וגם בהקשר לדברים שעלו פה מהפן המבצעי – יש אופציה מאוד פשוטה של יצירת מרכזיה.
<אסף וסרצוג: אתה יוצר מספר טלפון - - -
<קריאה: היא קיימת.
<קריאה: זה עובד היום.
<אסף וסרצוג: בהנחה שזה קיים – ולא ידעתי, כי ניסיתי לברר עם גורמים שלא ידעו לומר לי - - -
<קריאה: היא קיימת כיום.
<אסף וסרצוג: מצוין.
<אסף וסרצוג: יש איזשהו מספר טלפון, במקביל לכך שממשיכים להתקיים מספרי הטלפון של הגורמים הקיימים, לצורך העניין, 200.
<אסף וסרצוג: אתה מתקשר - - -
אבישי ברוורמן: אדוני, תודה רבה, הבנתי.
<אסף וסרצוג: הערה חשובה אחת.
<אסף וסרצוג: האופציה המורכבת יותר, כפי שמצוינת פה, העלות שלה, ככל הנראה, היא מאוד משמעותית, מה שהופך את הצעת החוק הזאת לתקציבית.
<אסף וסרצוג: זו ההערה.
אבישי ברוורמן: רבותי, אני הולך להצבעה.
אבישי ברוורמן: אני אומר עוד פעם, כבודה של שרת הבריאות – ויעל גרמן בפרט – אצלי בעדיפות גבוהה ביותר.
אבישי ברוורמן: אבל אני פה לגבי הכנסת.
אבישי ברוורמן: שרת הבריאות יכולה לעצור את החוק הזה בכל צורה, והוא גם לא יגיש אותו.
אבישי ברוורמן: אבל אם מיוני ועד עכשיו היה דין רציפות ולא יישמו אותו, מפאת כבודה של הכנסת, אני מעביר את דין הרציפות.
אבישי ברוורמן: יחזירו פה, אנחנו נעמיק בדיון.
אבישי ברוורמן: לשרת הבריאות יש את כל הכלים אם היא לא רוצה להעביר את החוק הזה.
אבישי ברוורמן: הדיון הזה נפתח.
אבישי ברוורמן: אני עולה להצבעה.
אבישי ברוורמן: רבותי, מי בעד החלת דין רציפות על הצעת החוק של חברי הכנסת גפני ומקלב?
אבישי ברוורמן: בעד החלת דין רציפות – 3
<לאה ורון: שלושה חברי כנסת בעד.
<לאה ורון: שניים נגד.
<לאה ורון: מי נמנע?
<לאה ורון: אחד נמנע.
אבישי ברוורמן: ההצעה אושרה.
רונן הופמן: אדוני, אני מבקש רביזיה בבקשה.
אבישי ברוורמן: הרביזיה תהיה ב-10:55.
אבישי ברוורמן: אנחנו נתכנס פה להצביע על הרביזיה.
יצחק וקנין: על סדר-היום: צו לטיפול סביבתי בציוד חשמלי ואלקטרוני ובסוללות (דחיית יום התחילה), התשע"ד-2013.
יצחק וקנין: החוק היה צריך להיכנס לתוקף ב-1.1.2014.
יצחק וקנין: אתם לא הגשתם את התקנות והן לא אושרו, זה מעכב את תחילת המועד.
יצחק וקנין: אתם מבקשים דחייה של 60 יום, אם אני מבין נכון.
יצחק וקנין: ראשית, אני רוצה לומר משהו כמי שיושב הרבה בוועדה ומטפל בנושאים שאתם מביאים מידי תקופה.
יצחק וקנין: הנושאים האלה חשובים לנושא הסביבתי ולאיכות הסביבה בכלל.
יצחק וקנין: לא פעם אנחנו נמצאים בוויכוח מתי להחיל?
יצחק וקנין: מה אנחנו יכולים לעשות כדי שאיכות החיים שלנו תהיה הרבה יותר טובה.
יצחק וקנין: לצערי הרב, אני חושב שאתם פה לא הייתם בסדר בזה שלא הגשתם את התקנות בזמן.
יצחק וקנין: גם עכשיו אני לא יודע איך כל העניין הזה עם התקנות יתנהל מכיוון שעדיין יצטרך להתקיים דיון בוועדה על-מנת לאשר את אותן תקנות.
יצחק וקנין: אני חושב שהמשרד צריך לקחת את הדברים בכובד ראש.
יצחק וקנין: לא פעם אתם לוחצים עלינו כדי שנקדם לכם דברים.
יצחק וקנין: לצערי הרב, אתם אלה שגורמים עכשיו שהעניין הזה יידחה.
יצחק וקנין: ישנה התמרמרות של כמה מחברי הכנסת שפנו בשאלה למה מעכבים את התקנות החוק הזה?
<לאה ורון: את הכניסה לתוקף של החוק.
יצחק וקנין: החוק מעוכב כרגע רק בגלל התקנות.
<לאה ורון: אדוני היושב ראש, אני רוצה לומר שעל סדר יומה של הוועדה ב-28.1 שמנו את התקנות לטיפול סביבתי בציוד חשמלי ואלקטרוני ובסוללות (יצרן ויבואן בהיקף מוגבל ומשווק בגודל מזערי), בתקווה שהם אכן יאושרו באותה ישיבה.
<לאה ורון: אם לא נידרש לישיבה נוספת.
<יורם הורוביץ: אני סמנכ"ל לשלטון מקומי במשרד ואני מנהל על-פי החוק.
<יורם הורוביץ: השר הסמיך אותי.
<יורם הורוביץ: שמענו את הערת הוועדה.
<יורם הורוביץ: התקנות הוגשו באמת סמוך למועד כניסת החוק לתוקף.
<יורם הורוביץ: אני רק רוצה לציין שהתקנות הן מורכבות מבחינה מקצועית ואנחנו עשינו עבודה מקצועית מאוד יסודית כדי להביא מוצר טוב בפני הוועדה.
<יורם הורוביץ: התקנות עברו עיבוד מקצועי מאוד יסודי כי אין לנו דוגמה כזאת בחוקים אחרים והיינו צריכים לראות דוגמאות מחו"ל.
<יורם הורוביץ: קיימנו שורה ארוכה של דיונים עם כל הנוגעים בדבר כדי להביא לכם משהו שהוא לא קונפליקטואלי, שהוא כמעט מוסכם על כל הנוגעים בדבר.
יצחק וקנין: ישבתם בנושא הזה?
<יורם הורוביץ: ישבנו עם כלל הגורמים והתקנות מוסכמות.
<יורם הורוביץ: קיבלנו הערות מינוריות בלבד מגורמים אחרים.
<יורם הורוביץ: לכן אני חושב שבלוח הזמנים שנקבע נוכל לאשר את זה ולאפשר את כניסת החוק לתוקף בתוך חודשיים.
<יורם הורוביץ: עוד הערה אחת.
<יורם הורוביץ: אני יכול להגיד שפעולות אחרות שנדרשות על-ידי המשרד, כמו הכרה בגופי יישום מוכרים, הושלמו ואנחנו מוכנים גם בתחום הזה.
<יורם הורוביץ: עם אישור התקנות החוק ייכנס לתוקף ונוכל להפעיל אותו באופן אפקטיבי.
<לאה ורון: כמה מועמדים ביקשו את ההכרה כגופי יישום?
<יורם הורוביץ: יש 7 בקשות על שולחננו, שהוגשו בכמה שלבים.
<יורם הורוביץ: בשלב הראשון הוגשו שתי בקשות.
<יורם הורוביץ: כמובן, באופן טבעי, אנחנו נוכל לתת הכרה בהתאם לסדר ההגשה.
<יורם הורוביץ: אנחנו דנים בבקשות שהוגשו ראשונות ואלה שיהיו בשלות, נוכל להכיר בהן.
<יורם הורוביץ: מה שאיננו בשל, כמובן נעשה את כל הפרוצדורה הנדרשת של השלמות, שיפוט וןכדומה.
<אתי בנדלר: אני רק רוצה להעיר להערתו של מר הורוביץ.
<אתי בנדלר: החוק לטיפול סביבתי בציוד חשמלי ואלקטרוני ובסוללות, התשע"ב-2012, פורסם בספר החוקים בסוף חודש יולי 2012.
<אתי בנדלר: בסעיף 73 שלו נאמר שבכפוף להוראות סעיפים קטנים אחרים, תחילתו של החוק ב-1.1.2014, דהיינו, כשנה וחצי לאחר פרסומו ברשומות ובלבד שעד לאותו מועד יותקנו התקנות לפי סעיף 12א ו-67א(4).
<אתי בנדלר: אלה התקנות שעליהן מדובר כרגע.
<אתי בנדלר: הוספה הוראה שנאמרה, שמכוחה מוצא הצו כרגע: "לא הותקנו כאמור עד לאותו מועד, ידחה השר בצו, באישור הוועדה, את יום התחולה בתקופה שלא תעלה על 6 חודשים בכל פעם".
<אתי בנדלר: כדי להשלים את התמונה חשוב לציין שבסעיף קטן ד' של אותו סעיף נאמר, שתקנות ראשונות, לפי אותם סעיפים שהזכרתי קודם, כאן זה 12א ו-15ב, יובאו לאישור הוועדה בתוך 6 חודשים מיום פרסומו של חוק זה.
<אתי בנדלר: דהיינו, בתיאום עם המשרד בזמנו, נאמר שיובאו לוועדה תקנות כדי שהדיון יהיה רציני בתוך חצי שנה.
<אתי בנדלר: לוועדה ניתן עוד טווח של שנה לדון באותן תקנות, עם אפשרות לדחות את תחילת החוק ככל שהתקנות לא אושרו.
<אתי בנדלר: מה קורה עכשיו?
<אתי בנדלר: הצו עדיין לא הוצג בפני הוועדה אבל זה פחות או יותר בהסכמה.
<אתי בנדלר: מבקשים דחייה של חודשיים כדי שלוועדה יהיה פחות מחודש לדון בתקנות במקום שנה.
<אתי בנדלר: זאת אומרת שהוועדה מלחיצה את עצמה בצורה בלתי רגילה.
<אתי בנדלר: ההוראה שקבעה שתקנות ראשונות יובאו לאישור הוועדה בתוך חצי שנה מיום פרסומו של החוק נקבעו על דעת המשרד.
<אתי בנדלר: זאת לא היתה איזו קפריזה של הוועדה.
<אתי בנדלר: אכן היו בחירות והיו חילופי שרים באמצע, הכול נכון.
<אתי בנדלר: עדיין, לקחת טווח של כמעט שנה וחצי ולהותיר לוועדה טווח כל-כך קצר, אני חושבת שיש להביא את הדברים לידיעת הוועדה.
יצחק וקנין: תודה ליועצת המשפטית של הוועדה.
יצחק וקנין: אני חושב שלפי דבריה ברור לחלוטין שצריכה להיעשות עבודה מאוד יסודית ומכינה לתאריך ה-28.1, על-מנת שנוכל בתוך חודש ימים לסיים את התקנות ולא לעמוד במצב שנצטרך עוד פעם לדחות את התחולה של החוק.
<לאה ורון: אתם מוזמנים להעביר נתונים ומידע לחברי הכנסת ואנחנו נפיץ אותם לפני הישיבה.
<גלעד אוסטרובסקי: אני מעמותות אדם טבע ודין.
<גלעד אוסטרובסקי: אני רוצה להדגיש 3 דברים.
<גלעד אוסטרובסקי: ההשתהות המאוד מאוד ארוכה הזאת בהבאת התקנות, אנחנו מצרפים לדעה שנשמעה פה שהיא מאוד בעייתית ויוצרת ממש פגיעה באמון הציבור.
<גלעד אוסטרובסקי: יחד עם זאת, אנחנו חושבים שיש הרבה התקדמות.
<גלעד אוסטרובסקי: יש מתקנים שנבנים, תשתית שמוקמת.
<גלעד אוסטרובסקי: פרק הזמן הזה הוא לדעתנו מקסימאלי.
<גלעד אוסטרובסקי: אנחנו חושבים שאפשר היה בלי התקנות אלא לנסות לדחוף ולאשר.
<גלעד אוסטרובסקי: לא הסברתי את עצמי, סליחה.
<גלעד אוסטרובסקי: כל שלושת התקנות של הפחת עיצומים, של פרסום ושל יצרן בהיקף מוגבל, הן בסך הכול תקנות שהן לא מאוד מהותיות לחוק.
<גלעד אוסטרובסקי: הן כמובן חשובות וצריך להסדיר אותן אבל כל ההיערכות לחוק קיימת כבר בהוראות שנקבעו בחוק.
<גלעד אוסטרובסקי: התקנות כמובן חשובות מאוד.
<גלעד אוסטרובסקי: חלקן הן מאוד טכניות, כמו הפחתת עיצומים וגם יצרן בהיקף מוגבל זאת נישה קטנה.
<גלעד אוסטרובסקי: בעצם כבר המסגרת ידועה וגם התקנת האלה חלות לגבי דברים שיהיו בעוד כשנה.
יצחק וקנין: כבודו מבין שאם בהמשך לא יהיו התקנות שמסדירות את כל הנושא של העיצומים והפחתת העיצומים, אם אין לך עיצומים אתה יודע מה שווה החוק.
יצחק וקנין: כרגע אנחנו מדברים רק על התקנות שמסדירות את הרגולציה של הפעולה של החוק עצמו.
יצחק וקנין: יש עוד שני סטים, גם של ההפחתה וגם של העיצומים.
<גלעד אוסטרובסקי: לדעתנו מניסיון בחוקי אחריות יצרן קודמים, המועד שבו נכנס החוק לתוקף הוא מועד קריטי על-מנת שכל בעלי העניין יבינו שהחובה מתחילה בתוקף.
<גלעד אוסטרובסקי: גם אחרי שהוא נכנס יש עוד תקופה של הסתגלות, כפי שראינו בחוק האריזות.
<גלעד אוסטרובסקי: לכן, אני מדגיש את החשיבות המאוד גדולה כדי שלא תהיה דחייה נוספת ושכל הגורמים יתאמצו שזה יקרה.
יצחק וקנין: זה תלוי במי שמביא את התקנות.
יצחק וקנין: אנחנו נשתדל לעשות את המרב.
יצחק וקנין: חיליק רוזנבלום, מנכ"ל המועצה הציבורית למניעת רעש וזיהום אוויר, בבקשה.
<חיליק רוזנבלום: שלום רב.
<חיליק רוזנבלום: מזה כ-12 שנה אנחנו אוספים סוללות וחלקי ציוד אלקטרוני יחד עם עובדים מוגבלים וישנו סעיף בחוק שמתייחס לכך.
<חיליק רוזנבלום: לצערי, אם החוק לא ייכנס במהרה וימשיך להתעכב, הרבה גופים אומרים שלא כדאי להם לבוא לקחת את הציוד.
<חיליק רוזנבלום: חשוב שהוועדה תדע שזורקים פסולת.
<חיליק רוזנבלום: אנשים שמפרקים מחשבים או ציוד דומה קוראים לנו לקחת, לא כדאי לנו כלכלית לעשות את זה.
<חיליק רוזנבלום: לכן, אם החוק ייכנס בהקדם, תיפסק השלכת פסולת לרחובות ולכל מיני מקומות.
<חיליק רוזנבלום: סעיף 25 לחוק מאפשר העסקת עובדים מוגבלים, דבר שהוא היום צורך חשוב מאוד ששייך גם לוועדת הכלכלה וגם לאיכות הסביבה.
<חיליק רוזנבלום: אנחנו כבר פועלים היום ב-50 מגדלים משרדיים.
<חיליק רוזנבלום: יורם היה וראה חלק מהפרויקט שלנו.
<חיליק רוזנבלום: הדבר הזה חייב להתממש.
<חיליק רוזנבלום: אני מאוד מקווה שהמשרד להגנת הסביבה, שיש בו צוות מעולה, יסיים את כל ההליכים עד סוף פברואר ושהחוק ייצא לדרך.
יצחק וקנין: רז הילמן מאיגוד לשכות המסחר, בבקשה.
<רז הילמן: אני מנהל את תחום החשמל והאלקטרוניקה באגוד לשכות המסחר.
<רז הילמן: כמו שאמרתי בפעם הקודמת, אנחנו שותפים לחשיבות של החוק הזה והיינו שותפים מאוד משמעותיים בכל הליך החקיקה.
<רז הילמן: אנחנו חושבים שמה שחשוב זה לא מועד הכניסה לתוקף של החוק אלא מועד היישום שלו בפועל.
<רז הילמן: לארגונים הירוקים חשוב שהפסולת תתחיל לזרום למכוני הגריטה ולא שהכסף יתחיל לזרום לאותם גופים מוכרים.
<רז הילמן: בעצם התאריך שבו החוק ייכנס לתוקף הוא התאריך שבו בדיעבד, יבואנים ויצרנים שיתקשרו עם גופים מוכרים, יצטרכו לשלם להם דמי טיפול.
<רז הילמן: אנחנו חושבים שקודם צריך להכיר בגופים מוכרים, מה שעדיין לא קרה.
<רז הילמן: אני מבין שזה אמור לקרות כל יום.
<רז הילמן: צריך להכיר בגופים מוכרים בצורה מהירה ואז לתת תקופה סבירה ליבואנים להיפגש ולדבר עם הגופים האלה.
<רז הילמן: אנחנו יודעים ש-7 גופים כבר הגישו בקשות.
<רז הילמן: כנראה שזה כסף שמונח על הרצפה והרבה אנשים רוצים לאסוף אותו.
<רז הילמן: זה יהיה מורכב ליבואנים לנהל את המשא ומתן הזה ולבחור איזה גוף הוא באמת רציני ושהתכנית שלו באמת מבוססת.
<רז הילמן: לכן, מעבר לתקופה שנדרשת עד שיכירו בגופים המוכרים, אחרי שמכירים בגופים המוכרים צריך לקחת בחשבון כמה חודשים טובים לפני שהחוק נכנס לתוקף שממנו מתחילים לשלם.
<רז הילמן: בשלב הזה הגופים יהיו מרוכזים בלהחתים יבואנים, יצרנים, משווקים ולהיפגש עם רשויות מקומיות.
<רז הילמן: בשלב הזה, פסולת בקושי תיאסף.
<רז הילמן: צריך לקחת את זה בחשבון.
<רז הילמן: אני רוצה להזכיר שבחוק האריזות נוצר עודף משמעותי לגוף.
<רז הילמן: היה רק גוף אחד, "תמיר", ונוצר לו עודף משמעותי.
<רז הילמן: העודף הזה עכשיו יורד מדמי הטיפול בשנים הבאות.
<רז הילמן: בחוק הזה, הגופים יכולים להיות גם למטרת רווח ואז דמי הטיפול העודפים שנגבו, לא בהכרח יקטינו את דמי הטיפול, שבסופו של דבר מתגלגלים לצרכנים, אלא יוכלו להיות מועברים למי שהקימו את הגופים האלה.
<רז הילמן: יכול להיות שזה אחד התמריצים של חלק מהגופים להיכנס ללופ הזה.
<רז הילמן: אני חושב שאם לא ניתן תקופת היערכות משמעותית נוספת, זאת תהיה עצימת עיניים, כי בפועל, לצערי, הפסולת לא תיאסף ב-1 במרץ.
<יורם הורוביץ: אני לא בטוח שזה נושא שבו אנחנו יכולים להיכנס לדיון לעומק כאן בוועדה.
<יורם הורוביץ: בכל אופן, החוק נותן למנהל ולמשרד סמכויות פיקוח מאוד מרחיקות לכת על הגופים המוכרים.
<יורם הורוביץ: אנחנו נמנע מצב שנעשה שימוש לא ראוי בכספים שייגבו.
<יורם הורוביץ: אם לא תיעשה פעולה, אז לא יהיה צורך לשלם עבורה.
<יורם הורוביץ: הכול ייכנס בתוך תנאי ההכרה ובתכניות העסקיות שאנחנו מאשרים לגופים המוכרים.
<יורם הורוביץ: אני חושב שלא צריך לדאוג, אנחנו נפעל בצורה מאוד זהירה כדי לוודא שכל בעלי העניין, היצרנים, היבואנים, המשווקים, הציבור הרחב, כולם מקבלים שירות טוב מהתאגידים הללו.
<אתי בנדלר: מה לגבי ההערה של מר הילמן לגבי הזמן הנדרש להיערכות?
<יורם הורוביץ: מבחינת המשרד, אנחנו ערוכים.
<יורם הורוביץ: מבחינת המשא ומתן שיצטרך להיות בין הגופים המוכרים לבין המשווקים, אכן יהיה משא ומתן כזה ואנחנו ניקח בחשבון בכל התכניות את התקופה הזאת.
<יורם הורוביץ: כמובן שלא נעשה פעולות אכיפה ופעולות כאלה שאינן יכולות להתבצע, כאשר בפועל עדיין לא היתה התקשרות בין היצרנים והיבואנים לגופים המוכרים.
<גלעד אוסטרובסקי: אני מבקש להוסיף שבפועל כבר יש משא ומתן בין הגופים שהגישו בקשה והתהליך הזה כבר החל.
<גלעד אוסטרובסקי: כל דחייה פורמאלית, תגרום לעוד דחיות, מה שלא מתקבל על הדעת.
<יהושע פדרסן: אני מהמשרד להגנת הסביבה.
<יהושע פדרסן: בחוק עצמו נקבע סעיף, שדנו בו ארוכות פה בוועדה.
<יהושע פדרסן: לעניין חלוקת דיבידנדים על-ידי גופי יישום מוכרים, זה בעצם כפוף לאישור אסיפת היצרנים והיבואנים, שהיא אורגן ספציפי שקבענו כדי לאזן את יחסי הכוחות של כל היצרנים והיבואנים שהתקשרו ונמצאים באסיפת היצרנים והיבואנים.
<יהושע פדרסן: חלוקת דיבידנד על-ידי גוף יישום מוכר, היא בכפוף לאישור, אם זה חורג מגבולות הסביר של אישור אסיפת היצרנים והיבואנים.
<רז הילמן: אני רק רוצה לוודא שהבנתי את דבריו של סמנכ"ל המשרד להגנת הסביבה.
<רז הילמן: בעצם, בתנאי ההכרה שלכם, אתם תגדירו שבעצם דמי הטיפול לא ייגבו ממועד כניסת החוק לתוקף - - -
<יורם הורוביץ: זה לא מה שאמרתי.
<יורם הורוביץ: אמרתי שהחוק נותן לנו את הכלים.
<יורם הורוביץ: לגבי פתרון כזה או אחר, אנחנו נצטרך לבדוק את זה.
<רז הילמן: השאלה אם התפיסה שלכם אומרת - - -
יצחק וקנין: אמרתי בתחילת דבריי.
יצחק וקנין: החוק הזה מאוד חשוב לוועדה.
יצחק וקנין: אתם רואים שנקבע תאריך מייד עם הגשת התקנות, על-מנת לקדם את יישום החוק.
יצחק וקנין: אני קצת מצטער שזה התהליך שנוצר כי התהליך היה צריך להיות קצת אחר.
יצחק וקנין: בסופו של יום, כולנו חפצים שאיכות החיים שלנו תהיה הרבה יותר טובה.
יצחק וקנין: צריך להבין שבכל חוק חדש יש דברים שמתאימים אותם ביישום החוק עצמו.
יצחק וקנין: אני מציע שנקרא את הבקשה של המשרד לדחיית החוק ונקווה שבתוך חודש ימים נסיים את כל הנושא של התקנות.
דב חנין: למה חודשיים?
<אתי בנדלר: דנו בזה עד עכשיו.
<אתי בנדלר: לא ברור שחודשיים זה מספיק.
דב חנין: אני חושב שצריך פחות.
<אתי בנדלר: כן?
<אתי בנדלר: כמה?
יצחק וקנין: ידידנו היקר דב חנין.
יצחק וקנין: אם היית מגיע 5 דקות לפני, היית רואה שאני יותר חזק ממך.
יצחק וקנין: אני חושב שאתה בין אלה שמובילים את הנושא של איכות הסביבה ביד רמה.
דב חנין: הייתי סמוך ובטוח שתהיה חזק יותר ממני ולכן באתי לתת לך סיוע מצד שמאל.
יצחק וקנין: יש מגבלות לא רק של המשרד אלא גם של הוועדה.
יצחק וקנין: היועצת המשפטית לוועדה אומרת שיש כאן בעיה נוספת.
יצחק וקנין: על-פי החוק, היה צריך להגיש את התקנות לפני כשנה בערך, שנה לפני יישום החוק.
יצחק וקנין: עכשיו אנחנו מקבלים אותם חודש לפני יישום החוק.
יצחק וקנין: תבין שזה לא פשוט.
דב חנין: אדוני היושב ראש, אני בהחלט ער לדברים שאתה אומר ואני גם ער למורכבות של הסוגיות האלה גם של החוק וגם של התקנות.
דב חנין: אכן זה מורכב מאוד.
דב חנין: אני אומר את הדברים בצער.
דב חנין: אני מאוד אוהב את המשרד להגנת הסביבה ומאוד מעריך את העבודה שלהם.
דב חנין: אני חושב שהמשרד להגנת הסביבה לא פעל כאן בצורה נכונה.
דב חנין: אני חושב שתקנות כאלה כן צריכות להגיע בזמן.
דב חנין: מבחינתו ככנסת, כאשר אנחנו קובעים מועד לתחילה לחוק, מעבר לשאלה הסביבתית הנקודתית החשובה והמהותית של מחזור פסולת אלקטרונית, יש פה גם מסר לציבור שהכנסת מתייחסת בכבוד לחוקים שלנו.
דב חנין: אנחנו מצפים שגם הממשלה תתייחס בכבוד.
דב חנין: כבוד לחוקים זה בין היתר למועדי תחולה.
<שרון מדל ארצי: אני ממשרד עורכי דין גרוס.
<שרון מדל ארצי: מילה אחת בהמשך למה שאמר חבר הכנסת דב חנין.
<שרון מדל ארצי: אנחנו כן מכירים בחשיבות של החוקים האלה.
<לאה ורון: את מי אתם מייצגים?
<שרון מדל ארצי: אנחנו מייצגים את עמותת הפורום לישראל ירוקה, שזאת עמותה שמקדמת את תחום המחזור במדינת ישראל.
<שרון מדל ארצי: אנחנו מבקשים שהוועדה תתייחס לנושא של קידום המחזור.
<שרון מדל ארצי: כמו שמתייחסים בחוק פסולת אלקטרונית, שבעצם מאפשרים הקמה של מספר תאגידים ולא רק תאגיד אחד יחיד ורוצים שהמשק יהיה משק משוכלל.
<שרון מדל ארצי: היה רצוי שחברינו מהתאחדות לשכות המסחר יוכל לשבת עם מספר תאגידים ולהחליט מי טוב בשבילו.
<שרון מדל ארצי: כך צריך לנהוג גם בחוקים אחרים.
<שרון מדל ארצי: בזמן שבפני הוועדה הזאת מבקש המשרד להגנת הסביבה לאשר צו שדוחה את תחילתו של חוק פסולת אלקטרונית, באותה נשימה נחתם גם צו להארכת תקופת הכרה במסגרת חוק הטיפול באריזות.
<שרון מדל ארצי: זה צו שלא אמור להגיע לאישור הוועדה הנכבדה הזאת, אולם המשמעות שלו היא שוב פעם שלא מכבדים את מה שנקבע בחוק.
<שרון מדל ארצי: לא מכבדים את זה שבחוק האריזות נקבע שרק במשך 3 שנים ניתן לאפשר פעולה של תאגיד אחיד, או תאגיד שהוא לתועלת הציבור ולאחר מכן יש לאפשר גם לגופים אחרים לפעול.
<שרון מדל ארצי: בעצם, אנחנו רואים כאן שבחוק פסולת אלקטרונית מאפשרים לגופים ולתאגידים שונים לפעול כתאגידי יישום לחוק ובחוק האריזות, שהוא חוק רחב מאוד אפילו יותר מחוק פסולת אלקטרונית, יש איזה מהלך אחר ושונה בצורה קיצונית.
<שרון מדל ארצי: היינו מבקשים שהוועדה תשקול לבחון גם את הסוגיה הזאת.
יצחק וקנין: אין דיון כרגע בחוק.
יצחק וקנין: אנחנו סיימנו עם החוק.
יצחק וקנין: אנחנו אמורים לאשר את התקנות ואת הצו להארכה לעוד חודשיים.
יצחק וקנין: במקביל, לאשר את התקנות בעוד שבועיים.
יצחק וקנין: זה מה שעומד על הפרק.
יצחק וקנין: הצער הוא כולו שלי, את הדברים האלו היה צריך לעשות לפני כשנה וחצי כשחוקקו את החוק ולא בזמן הזה.
יצחק וקנין: אני מציע שנתחיל את ההקראה.
<יהושע פדרסן: "צו לטיפול סביבתי בציוד חשמלי ואלקטרוני ובסוללות (דחיית יום התחילה), תשע"ד-2014.
<יהושע פדרסן: בתוקף סמכותי לפי סעיף 73א לחוק לטיפול סביבתי בציוד חשמלי ואלקטרוני וסוללות, תשע"ב-2012 (להלן – החוק), באישור ועדת הכלכלה בכנסת, אני מצווה לאמור:"
<אתי בנדלר: "באישור ועדת הכלכלה של הכנסת".
<יהושע פדרסן: "דחיית יום התחילה.
<יהושע פדרסן: תחילתו של החוק ביום כ"ט באדר א', התשע"ד, 1 במרץ 2014.
<יהושע פדרסן: תחילה תחילתו של צו זה ביום כ"ט בטבת התשע"ד, 1 בינואר 2014".
<אתי בנדלר: סעיף התחילה ייקבע רטרואקטיבית.
יצחק וקנין: בעד – רוב
אבישי ברוורמן: על סדר-היום: הצעת חוק לאיחוד מוקדי החירום הטלפוניים של חבר הכנסת גפני ושל חבר הכנסת אורי מקלב, החלת רציפות הדיון.
אבישי ברוורמן: הייתה בקשה לדיון מחודש, שהגיש אותה חבר הכנסת רונן הופמן.
<אתי בנדלר: לאחר שהוועדה החליטה להחיל דין רציפות.
אבישי ברוורמן: לאור הדברים האלה, אני מעלה להצבעה האם לקיים דיון מחודש או לא.
אבישי ברוורמן: מי שבעד, בעד דיון מחודש.
אבישי ברוורמן: מי שנגד, נגד דיון מחודש.
<לאה ורון: שלושה בעד.
אבישי ברוורמן: רגע, ארבעה, גם חבר הכנסת הנגבי.
<לאה ורון: חבר הכנסת יריב לוין הצביע במקום חברת הכנסת גילה גמליאל.
אבישי ברוורמן: חבר'ה, אני מבולבל.
אבישי ברוורמן: יריב, אני לא רוצה double counting.
מיכל רוזין: מי במקום מי?
אבישי ברוורמן: מי במקום מי?
<לאה ורון: ארבעה.
מיכל רוזין: כמה חברים יש להם בוועדה?
<לאה ורון: חבר הכנסת יריב לוין מצביע במקום חברת הכנסת גילה גמליאל.
<לאה ורון: חבר הכנסת צחי הנגבי הוא חבר בוועדה.
<לאה ורון: חבר הכנסת רוברט אילטוב הוא חבר בוועדה.
<לאה ורון: חברת הכנסת אילת שקד היא חברה בוועדה.
<לאה ורון: וכמובן רונן הופמן.
אבישי ברוורמן: חמישה.
משה גפני: אם אפשר בבקשה - - -
יצחק וקנין: משה, תצביע עכשיו.
אבישי ברוורמן: בעד אישור הבקשה לדיון מחדש – 5
<אתי בנדלר: מי בעד?
<אתי בנדלר: ספרתם?
<לאה ורון: חמישה היו בעד הבקשה לדיון מחדש.
<לאה ורון: עכשיו השאלה היא מי מתנגד לבקשה לדיון מחדש?
<לאה ורון: חמישה.
יצחק וקנין: אם כך, זה עבר, משה.
יצחק וקנין: הרביזיה לא התקבלה.
<לאה ורון: הרביזיה לא התקבלה.
<לאה ורון: תרשמי שחבר הכנסת גפני מצביע במקום חבר הכנסת יעקב אשר.
אבישי ברוורמן: אנחנו דנים עכשיו בהצעת חוק לתיקון פקודת התעבורה (הוראות לעניין השכרת רישיון להפעלת מונית) – אני רואה פה את יהודה בר-אור, שמזמן כבר לא נסעתי במונית שלו – התשע"ג-2013, של חבר הכנסת, מכובדנו, יריב לוין.
אבישי ברוורמן: בקשה לדיון מחדש ודיון מחדש.
<לאה ורון: קודם כל מאשרים את הבקשה.
אבישי ברוורמן: מי בעד לאשר את הבקשה?
אבישי ברוורמן: בעד אישור הבקשה לדיון מחדש – פה אחד
אבישי ברוורמן: מאושר פה אחד.
אבישי ברוורמן: חבר הכנסת לוין, בבקשה.
<לאה ורון: הוא מצביע במקום חבר הכנסת צחי הנגבי.